מרים, אם ישו

[ממוזער|[איקונין עתיק של מרים הבתולה אוחזת את ישו הילד בזרועותיה, הנמצא במנזר מרקוס הקדוש בירושלים]]
על פי הברית החדשה, **מִרְיָם** (ביוונית: **Μαριάμ** מַרְיַם; בלטינית: **Maria**; בארמית סורית: **ܡܪܝܡ**, מַרְיַם), הייתה אישה יהודייה-גלילית מתקופת בית שני, אמו של ישו ואשתו של יוסף. לפי הכתוב, היא הרתה לרוח הקודש בעודה בתולה, ילדה את ישו, גידלה אותו ועמדה לצידו במהלך חייו.

לרוב מתייחסים אליה (להבדיל מאחרות ששמן מרים) בתור **מרים הבתולה**, ולמעשה, על פי העמדה המסורתית בנצרות, בתוליה היו נצחיים, אף במהלך ולאחר לידת בנה. מאחר שישו נחשב בנצרות בתור האל הבן, מרים מכונה גם **יוֹלֶדֶת הָ[[אלוהים|אֱלֹהִים]]** (מארמית סורית: **ܝܠܕܬ ܐܠܗܐ**, יָלְדַת אַלָהָא; ביוונית: Θεοτόκος) או **אם האלוהים**.

מרים זוכה להערצה  ולאהדה רבה בקרב נוצרים בכל הדורות, בייחוד בעדות המסורתיות כגון הכנסייה הקתולית והכנסיות האורתודוקסיות. היא מתוארת כתמה וטהורה, כבכירה וכחשובה מבין הקדושים, וכמתווכת בין בני האדם לבין אלוהים, המשדלת את בנה ישו לעזור לאנשים במצוקה; לכן נוצרים רבים מתפללים אליה שתסייע להם בדבר הזה. פרוטסטנטים רבים מתייחסים לגישה זו בספקנות, ולדעתם אין להפריז בעיסוק בה אלא להתמקד בישו עצמו, אם כי גם הם מכבדים את מרים כאמו של ישו. גם האסלאם מכיר במרים ומתייחס אליה בהערכה רבה.

## חייה לפי הברית החדשה
### ראשית חייה והריונה

מרים הייתה עלמה בתולה שגרה בעיר נצרת שבגליל בימי המלך הורדוס. ידוע שהיא הייתה קרובת משפחה של אלישבע, בת כהן זקנה וחסרת ילדים, וכן שהייתה לה אחות, שייתכן (תלוי בפירוש דברי יוחנן שם) שהיא מרים של קְלוֹפָּה (**'). היא הייתה [[קידושין|מאורסת]] ל[[יוסף הקדוש|יוסף]], צאצא ל[[בית דוד]] ו[[נגרות|נגר]] במלאכתו. לפי מסורות חוץ-מקראיות, שמות הוריה היו [[יהויקים הקדוש|יהויקים]] ו[[אנה הקדושה|חנה]].

בטרם נישאה ליוסף, אלוהים שלח אל מרים את ה[[מלאך]] [[גבריאל]]. בראותה את המלאך בחדרה נבהלה מרים, והוא אמר לה:

[[קובץ:Church of the Visitation IMG 0644.JPG|שמאל|ממוזער|250px|נוסח תפילת ה[[מגניפיקט]] של מרים (לוקאס א' 46–55) בשפה ה[[עברית]] על קיר [[כנסיית הביקור]] ב[[עין כרם]]]]
מאחר שהייתה בתולה, שאלה מרים כיצד הדבר ייתכן. גבריאל השיב כי רוח הקודש תבוא עליה, והילד יהיה [[בן האלוהים]] , ולא זו בלבד אלא שגם אלישבע, שנחשבה עקרה, היא עתה בחודש השישי להריונה. מרים השיבה לגבריאל כי , ומיהרה לבקר את אלישבע. כשנפגשו השתיים הן בירכו זו את זו, ומרים אמרה את ה[[מזמור]] שלימים נקרא "[[מגניפיקט]]". מרים ישבה בבית אלישבע כשלושה חודשים, ואז חזרה לביתה בנצרת.

=== נישואיה ולידת בנה ===

יוסף, ארוסהּ של מרים, שמע כי היא נכנסה להיריון, ובתחילה רצה לבטל את האירוסין, אך אז ראה ב[[חלום|חלומו]] מלאך, שאמר לו לא לחשוש [[חתונה|להתחתן]] עם מרים, כי היא לא בגדה בו, אלא התעברה מרוח הקודש, וכך הגשימה את הנבואה . מרים התחתנה עם יוסף, ועברה לגור בביתו, אך הם לא קיימו [[יחסי מין]] עד שילדה. כשבא זמנה של מרים ללדת, היא ובעלה שהו בבית לחם, אך לא מצאו מקום ב[[בית מלון|מלון]], לכן מרים [[לידת ישו|ילדה את בנה הבכור]], ישו, והשכיבה אותו בתוך [[אבוס]]. לאחר מכן [[הבריחה למצרים|ברחה המשפחה למצרים]] מפני הורדוס, שרצה להרוג את ישו, ולאחר מות הורדוס שבה לארץ ישראל והשתקעה בנצרת.

כאשר חלפו [[ימי טוהר|ימי הטוהר]] של מרים היא עלתה עם משפחתה ל[[בית המקדש]], כדי [[פדיון הבן|לפדות]] את בנה הבכור ולהקריב [[קורבן יולדת]]. מרים הקריבה , מה שמעיד כי הייתה ענייה מכדי להביא [[כבש הבית|כבש]] ל[[קורבן עולה|קורבן העולה]]. במקדש פגשו ב[[שמעון הקדוש|שמעון]], איש צדיק שרוח הקודש הבטיחה לו כי יזכה לראות את המשיח. שמעון אחז בישו התינוק ובירך את האלוהים שהגשים את הבטחתו, לתמיהתם של מרים ויוסף שגם אותם בירך. בנוסף אמר שמעון למרים:


המשפחה נהגה [[עלייה לרגל (יהדות)|לעלות לרגל]] לירושלים מדי שנה, על מנת לחוג את ה[[פסח]]. בצאת חג הפסח שבו היה ישו בן 12, מרים ויוסף יצאו מירושלים בשיירת עולי-רגל השבה אל הגליל, וכעבור יום הבינו כי בנם אינו נמצא עמם בשיירה. הם שבו לירושלים לחפשו, ולאחר שלושה ימים מצאו את [[ישו בין המורים]] בבית המקדש. מרים גערה בבנה ואמרה שהיא ואביו דאגו לו, אך ישו השיב להם: . מרים לא הבינה את משמעות דבריו, אך שמרה אותם בליבה.

===לצד ישו בבגרותו===
[[קובץ:Brooklyn Museum - Woman Behold Thy Son (Stabat Mater) - James Tissot.jpg|ממוזער|"אשה, הנה בנך" ל[[ג'יימס טיסו]]: מרים, לבושה תכלת, עומדת לימין בנה הצלוב. משמאל ניצב [[יוחנן כותב הבשורה|יוחנן]], ועל הצלב מתרפקת [[מרים המגדלית]].]]
מרים הוזכרה מספר פעמים כנוכחת לצד ישו גם בבגרותו. היא הוזמנה ל[[החתונה בקנה|חתונה בקנה]], בה היו גם ישו ותלמידיו. כאשר נגמר ה[[יין]] באמצע מסיבת החתונה, מרים פנתה לבנה והסבה את תשומת ליבו לעניין. בתחילה ישו דחה את פנייתה, באומרו , אך מרים בכל זאת אמרה למשרתים לעשות מה שישו יגיד להם, ואכן בהנחייתו נעשה נס ומים הפכו ליין משובח. לאחר מכן ירדה מרים עם ישו, [[אחיו של ישו|אֶחָיו]]  ותלמידיו אל [[כפר נחום]].

במקרה אחר, המונים באו אל ישו והתאספו בבית שבו שהה, ובאותו הזמן מרים באה לבית יחד עם אֶחָיו של ישו, אך מפני הצפיפות הרבה לא יכלה להיכנס, ושלחה לקרוא לבנה. כשהודיעו לישו כי אימו ואחיו בחוץ מבקשים לדבר אתו, הוא הכריז בפני הקהל כי הם שקולים לאמו ואחיו, כי .

מרים הייתה ב[[גבעת הגולגולתא]] בעת ש[[צליבת ישו|נצלב שם ישו]] בנה, יחד עם נשים נוספות, לרבות אחותה, מרים של קְלוֹפָּה, וגם עם התלמיד שישו אהב (הוא [[יוחנן כותב הבשורה]]), אותו אף [[אימוץ|אימצה]] לבן:


מרים השתייכה ל[[נצרות קדומה|אחוות המאמינים בישו]] לאחר [[עליית ישו השמימה|עלייתו השמימה]] - כלומר, הקהילה ה[[נצרות|נוצרית]] הראשונה. בפעם האחרונה בה היא מוזכרת בברית החדשה, היא נכחה ב"עֲלִיָּה" (ὑπερῷον) ב[[ירושלים]], החדר בו נערכה [[הסעודה האחרונה]], שם התאספו האחים – כ-120 במספר, נשים וגברים, ביניהם [[שנים-עשר השליחים]] ואֶחָיו של ישו – והרבו [[תפילה|להתפלל]] יחדיו.

==בתוליה של מרים==

המסורת המקובלת בקרב רוב הנוצרים - [[נצרות קתולית|קתולים]], [[נצרות יוונית-אורתודוקסית|יוונים-אורתודוקסים]], [[נצרות אוריינטלית אורתודוקסית|אוריינטלים]] ומקצת ה[[נצרות פרוטסטנטית|פרוטסטנטים]] - גורסת שמרים הייתה בתולה באורח נס כל חייה: לא רק בעת ההתעברות, אלא אף בעת הלידה עצמה וגם לאחר מכן. מקורה של אמונה זו הוא עוד ב[[המאה ה-2|מאה ה-2]], והיא נקבעה כ[[דוגמה]] מחייבת ב[[ועידת קונסטנטינופול השנייה|וועידת קונסטנטינופול השנייה]] (553 לספירה). היא כרוכה לא רק בראיית הלידה כניסית (בכך ש[[קרום בתולים|קרום הבתולים]] לא נקרע במהלכה), ובקביעה שמרים ויוסף מעולם לא מימשו את נישואיהם, אלא גם בפירוש "אֲחֵי ישו" המוזכרים בברית החדשה כבניו של יוסף מנישואין קודמים, או כבני-דודים של ישו.

נוצרים המייחסים חשיבות מועטה למסורת ומאמינים רק בכתוב במקרא במפורש, כמו ה[[אוונגליזם|אוונגליסטים]], דוחים את ה[[דוקטרינה]] הזו ומקבלים רק שמרים הייתה בתולה עד שילדה את ישו, כמתואר בבשורה על-פי מתי. לדעתם "אֲחֵי ישו" הם אכן בניהם הביולוגיים של מרים ויוסף.

==מרים במסורת הקתולית==
[[קובץ:Jerusalem-Dormitio-12-Kirche innen-2010-gje.jpg|ממוזער|ה[[קריפטה]] של [[כנסיית הדורמיציון]], שם לפי המסורת הקתולית עלתה מרים השמימה]]
[[הכנסייה הקתולית]] טוענת לא רק שמרים היא יולדת האלוהים ובתולה נצחית, כפי שקבעו [[אבות הכנסייה]], אלא גם שהיא בעצמה [[העיבור ללא חטא|נוצרה ללא חטא]] - כלומר, שכאשר אמה של מרים (ששמה במסורת הקתולית [[אנה הקדושה|חנה]]) [[הפריה|התעברה]] בבתהּ מרים, היא לא הורישה לה את [[החטא הקדמון]], אותו נושא כל אדם מרגע היווצרו לפי האמונה הקתולית, וכך מרים באה לעולם טהורה לחלוטין. מקורה של דוקטרינה זו בימי הביניים, והאפיפיור [[פיוס התשיעי]] הכריז עליה כ[[דוגמה|דוֹגמה]]. בנוסף מאמינים הקתולים שמרים לא מתה, אלא נרדמה והועלתה למרומים, ונכנסה ל[[העולם הבא|עולם הבא]] בגופה. האפיפיור [[פיוס השנים עשר]] הכריז כדוֹגמה גם על האמונה הזו, ובירושלים יש [[בזיליקה]] בשם ה[[כנסיית הדורמיציון|דורמיציון]] (Dormitio), שמאמינים כי ממנה עלתה מרים השמימה.

המסורת מזהה את מרים הבתולה עם [[אשת קץ הימים]]: דמות מ[[חזון יוחנן]], שילדה בן , והותקפה בידי [[דרקון]] גדול ואדום (המזוהה עם ה[[שטן]]), אך אלוהים הגן עליה. משום כך מרים מוצגת באומנות הקתולית לעיתים כשלראשה [[עטרה (כתר)|עטרה]] המשובצת ב-12 [[כוכב (סמל)|כוכבים]], בדומה לזו של אשת קץ הימים.

הכנסייה הקתולית הקדישה למרים מספר חגים ומועדים, בהם:
* [[1 בינואר]] – יום חג כללי לכבודה של מרים 
* [[25 במרץ]] – חג [[הבשורה למרים]] , החל תשעה חודשים לפני [[חג המולד]]
* [[31 במאי]] – חג [[הביקור]]
* [[15 באוגוסט]] – [[חג עליית מרים]]
* [[8 בספטמבר]] – [[חג הולדת מרים]]
* [[21 בנובמבר]] – יום הצגת מרים בבית המקדש 
* [[8 בדצמבר]] – חג [[העיבור ללא חטא]] .

== בקוראן ==
[[קובץ:Name of Maryam Bint Imran.svg|ממוזער|[[קליגרפיה]] של השם "מרים בנת עמראן" (مَرْيَمُ بِنْتُ عِمْرَانَ)]]
מרים (ב[[ערבית]]: **مريم**) מופיעה גם בספר [[הקוראן]], והיא האישה היחידה ששמה מוזכר בקוראן במפורש. מקצת מהמסופר עליה בברית החדשה נכתב גם בקוראן, יחד עם סיפורים שלא הופיעו בה (אם כי חלקם מוכרים ממסורות נוצריות מאוחרות יותר). הקוראן מתאר את מרים בהערכה רבה, כאישה צדיקה ביותר ונבחרתו של [[אללה]]. על שמה נקראה [[סורת מרים]], אחד ה[[סורה|פרקים]] בקוראן.

מרים הייתה בתו של עִמְרַאן (عِمْرَان), איש מצאצאי [[אברהם]], שבמשפחתו בחר אללה מכל האנושות. עוד לפני לידתה של מרים, אמה [[נדר|נדרה]] להקדיש את פרי בטנה לאללה. כשנולדה מרים התפללה אמה לאללה שיגן על מרים וצאצאיה, והוא קיבל את תפילתה.

בילדותה של מרים היא הייתה זקוקה ל[[אומנת|אומן]]. אנשים [[הטלת גורל|הטילו גורל]] והתקוטטו על מי יזכה לטפל בה, ובעזרת אללה נבחר לתפקיד ה[[נביאי האסלאם|נביא]] [[זכריה (כהן)|זכריה]]. מרים עצמה נמנעה מלקחת חלק בוויכוח, ועל כך צוינה לשבח. אללה היה שולח לה [[מזון]] באופן קבוע, וכל פעם שזכריה ביקר את מרים ב[[מחראב]] שלה, הוא ראה את המזון שהגיע בדרך נס.

הקוראן מספר גם על [[הבשורה למרים]]. היא עזבה את משפחתה והלכה למזרח, שם התגלתה אליה [[אל-רוח|רוח אללה]]  בדמות אדם, ובישרה לה כי נשלחה לתת לה בן.



מרים (בדומה לכתוב ב[[הבשורה על-פי לוקאס|לוקאס]]) שאלה איך ייתכן שיהיה לה בן בלי שקיימה יחסי מין עם אף אדם, והרוח השיבה כי אללה [[אומניפוטנטיות|יכול לעשות הכול]]. אללה נפח בה את רוחו, תוך שהיא נותרה בתולה, והיא נכנסה להיריון בלי אב, כאות לבני האדם. עם זאת, הקוראן מדגיש כי הילד, הנביא [[עיסא]] (ישו), הוא בכל זאת רק אדם, ולא אלוהים או בן האלוהים, והאומרים אחרת מוציאים לה שם רע.

מרים [[לידת ישו|ילדה את בנה]] במקום מרוחק מהחברה האנושית. היא סבלה מכאבי הלידה לבדה, מתחת לעץ [[תמר מצוי|תמר]], וייחלה למותה, ונשמע קול שניחם אותה:


מרים חזרה לבני עמה עם בנה התינוק, והם חשבו שהוא נולד לה כתוצאה מ[[יחסי מין מחוץ לנישואים]], וגערו בה על המעשה שאינו מתאים לה ולמשפחתה. מאחר שנאסר עליה לדבר, היא הצביעה על בנה שזה עתה נולד, ולהפתעתם הוא דיבר והגן על אמו.

תוך כדי שגערו בה, כינו אותה בני עמה "אחות אהרן" (يا أخت هارون). בעקבות כך, ובעקבות דמיון השם "עמראן" ל[[עמרם]] ה[[תנ"ך|מקרא]]י, אביהם של [[אהרן|אהרן הכהן]] ו[[מרים הנביאה]], יש המפרשים כי הקוראן מזהה את מרים אם ישו עם מרים הנביאה, למרות ההבדל הכרונולוגי הגדול ביניהן (למעלה מאלף שנה).

==מרים הקדושה במסורת הקופטית האורתודוקסית==
[[קובץ:Our_Lady_of_Zeitun.jpg|ממוזער|תמונה משנת 1968 בה נראה גוף זוהר על גגה של [[כנסייה]] [[נצרות קופטית|קופטית]] בשכונת זייתון שב[[קהיר]]; הכנסייה הקופטית האורתודוקסית קובעת כי הייתה זו [[התגלות מריה בזייתון|התגלות של מרים]].]]
המסורת ה[[נצרות קופטית|קופטית]] חולקת על חלק מהתפישׂה הקתולית את מרים, ובפרט על הטענה כי רוח הקודש התערב בהריונה.

הכנסייה הקופטית גם הקדישה למרים, אם ישו, מספר חגים ומועדים:
* [[13 באוגוסט]] - הבשורה ל[[יואכים]] אודות הולדת מרים
* [[9 במאי]] - חג הולדתה של מרים
* [[13 בדצמבר]] - הצגת מרים במקדש בהיותה בת שלוש
* [[1 ביוני]] - הגעת המשפחה הקדושה למצרים
* [[29 בינואר]] - יום הזיכרון לעזיבתה של מרים
* [[22 באוגוסט]] - יום עליית גופתה של מרים השמימה
* [[28 ביוני]] - זיכרון הקדשת הכנסייה הראשונה לשם מרים הקדושה באפסוס
* [[2 באפריל]] - [[התגלות מריה בזייתון]]
* [[22 באוגוסט]] - התגלות גופה לשליחי ישו
* ה[[קופטים]] מקדישים את היום ה-21 בכל חודש ב[[לוח השנה הקופטי]] לזכרה של מרים, אם ישו.

==קישורים חיצוניים==

* 
* [https://web.archive.org/web/20070203185807/http://www.copticchurch.org/Texts/Spirituals/Vstmary.pdf **מריה הקדושה''' על-פי התפיסה האוריינטלית] 
* 

## הערות שוליים

*
קטגוריה:קדושות נוצריות
קטגוריה:קדושים נוצרים
קטגוריה:נשים במאה ה-1 לפנה"ס
קטגוריה:נשים במאה ה-1
קטגוריה:יהודי המאה הראשונה לפנה"ס
קטגוריה:יהודים במאה ה-1